laion/Wikipedia-Exotic huggingface dataset:
গার্ডেনরিচ উড়ালপুল

গার্ডেনরিচ উড়ালপুল হল দক্ষিণ কলকাতার বন্দর এলাকার গার্ডেনরিচ ও মাঝেরহাটের মধ্যে সংযোগকারী কটি উড়ালপুল। ৪.৪ কিলোমিটার লম্বা এবং চার লেনের উড়ালপুল ৯ মার্চ ২০১৮ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় উদ্বোধন করেন। গার্ডেনরিচের ব্রুকলিন মোড় থেকে উড়ালপুলটি এসে নামবে মাঝেরহাটের সেতুর কাছে। অন্য একটি শাখা নামবে রিমাউন্ট রোডের কাছে। কলকাতা শহরের অন্যতম ঘিঞ্জি এলাকা খিদিরপুর ও গার্ডেনরিচ। ঘনবসতিপূর্ণ হওয়ার পাশাপাশি যানজট এই অঞ্চলের অন্যতম প্রধান সমস্যা। যানজটের মূল কারণ বন্দর এলাকায় ঢোকা এবং বেরোনো বড় বড় ট্রেলার এবং ট্রাক। এই জটে আটকে অনেক সময়ে চূড়ান্ত হয়রানি হয় রোগীদেরও। নিত্য এই যন্ত্রণা থেকে মুক্তি পেতে বাসিন্দারা দীর্ঘ দিন ধরে একটি উড়ালপুল তৈরির দাবি জানিয়ে আসছিলেন। ২০১৪ সালে মুখ্যমন্ত্রী মমতা বন্দ্যোপাধ্যায় খিদিরপুরে একটি অনুষ্ঠানে গিয়ে দেখেছিলেন, সার্কুলার গার্ডেনরিচ রোডে তীব্র যানজট। ওই রাস্তাটি খিদিরপুর যাওয়ার প্রধান মাধ্যম। সে সময়েই এলাকার বিধায়ক তথা পুর ও নগরোন্নয়ন মন্ত্রী ফিরহাদ হাকিম একটি উড়ালপুল তৈরির জন্য মুখ্যমন্ত্রীর কাছে প্রস্তাব দিয়েছিলেন। সঙ্গে সঙ্গে সম্মতি দেন মুখ্যমন্ত্রীও। চার লেনের এই উড়ালপুল তৈরির কাজ শুরু হয় ২০১৪ সালে ফ্রেব্রুয়ারিতে। কাজ শেষ হওয়ার কথা ছিল ২০১৬ সালে আগস্ট মাসে। জমি জটিলতায় সেই কাজ বারবার পিছিয়ে যায়। শেষমেষ সিদ্ধান্ত নেওয়া হয় ২০১৭ সালে জুলাই মাসের মধ্যে চালু করা হবে উড়ালপুল। উড়ালপুল তৈরির দায়িত্ব পায় পুর ও নগরোন্নয়ন দফতরের অধীনে থাকা কেএমডিএ। তারাই কেন্দ্রীয় বিশেষজ্ঞ সংস্থা রাইট্‌সকে বিস্তারিত প্রকল্প রিপোর্ট (ডিপিআর) তৈরির দায়িত্ব দেয়। তার পরেই কাজ শুরু হয়। উড়ালপুল তৈরির জন্য পশ্চিমবঙ্গ সরকার মঞ্জুর করেছে ₹৩৩৯ কোটি টাকা। জমি দিয়েছেন কলকাতা বন্দর কর্তৃপক্ষ। ৪.৪ কিলোমিটার লম্বা এই উড়ালপুল তৈরির জন্য সময়সীমা ধরা হয়েছিল ৩০ মাস। কিন্তু ভূগর্ভস্থ জলের লাইন, বিদ্যুতের লাইন এবং নিকাশি নালা সরিয়ে কাজ শুরু করতে বিলম্ব হয়। নকশার অনুমোদনের গড়িমসিতে আটকে গার্ডেনরিচ ফ্লাইওভার তৈরির কাজ। রাজ্যের বারবার আবেদন সত্ত্বেও চক্ররেলের লাইনের উপর দিয়ে ফ্লাইওভার তৈরির অনুমতি দিচ্ছে না পূর্ব রেল। চলতি বছরের জুলাই মাসের মধ্যে উড়ালপুল চালু হবে কিনা তা নিয়ে চূড়ান্ত অনিশ্চয়তা দেখা দিয়েছে। কিন্তু রেলের তরফে জমির ছাড়পত্র ও প্রয়োজনীয় অনুমতি না মেলায় আপাতত আটকে সেই কাজ। পরে ছারপত্র মেলে, তবে নির্মানে বিলম্ব ঘটে। উড়ালপুলের নিরাপত্তার কথা মাথায় রেখে বাস ও ট্রাক না চালানোর সিদ্ধান্ত নেওয়া হয়েছে। মূলত বন্দর এলাকার যানজটের হাত থেকে রেহাই পেতেই উড়ালপুলটি হয়েছে। তাই ট্রেলার বা লরি যাতে ওই উড়ালপুলে না ওঠে, তার জন্য সেটির দু’দিকে ‘হাইট বার’ বসানো হয়েছে। উড়ালপুলটিতে সব সময় নজরদারি করার জন্য ১০টি সিসি ক্যামেরা বসানো হয়েছে। সেগুলি সাউথ-ওয়েস্ট ট্র্যাফিক গার্ডের তরফে নজরে রাখা হবে। "One more flyover"। The Telegraph। ৭ মার্চ ২০১৮। সংগ্রহের তারিখ ১০ মার্চ ২০১৮।  "CM inaugurates 4.4 km Garden Reach flyover"। Millenniumpost। ৯ মার্চ ২০১৮। সংগ্রহের তারিখ ১০ মার্চ ২০১৮।  "Garden Reach flyover to be thrown open tomorrow"। The Times of India। ২১ ফেব্রুয়ারি ২০১৮। সংগ্রহের তারিখ ৮ মার্চ ২০১৮।  "নয়া উড়ালপুল খিদিরপুরে"। আনন্দবাজার পত্রিকা। ২৫ জানুয়ারি ২০১৮। সংগ্রহের তারিখ ১০ মার্চ ২০১৮।  "নয়া উড়ালপুলে নিষিদ্ধ বাস ও ট্রাক"। আনন্দবাজার পত্রিকা। ২১ ফেব্রুয়ারি ২০১৮। সংগ্রহের তারিখ ১০ মার্চ ২০১৮।
বাঘলন জেলা

বাঘলন, আফগানিস্তানের বাঘলন প্রদেশের একটি জেলা ছিল। জেলার মুল শহর বাঘলান নামেই পরিচিত ছিল, ২০০৫ এটি বাঘলান প্রদেশের অপ্র একটি জেলা বাঘলানী জাদিদের সাথে সংযুক্ত হয়ে যায়। বাঘলান পার্শিয়ান শব্দ এটি এসেছে "বাঘ" (আগুন/তেজ/উত্তাপ) এবং "লান" (ঘর) দুইটি শব্দ থেকে যার অর্থ তেজদৃপ্ত শহর। ১৯৯০ এর পূর্ব পর্যন্ত বাঘলান ছিল বাগলান প্রদেশের মুলকেন্দ্র কিন্তু এটা এখন প্রদেশের একটা সাধারণ শহর এবং পুল ই খুমরি বাগলান প্রদেশের প্রাণকেন্দ্র। বাঘলানের জনসংখ্যা আনুমানিক ২০,০০০; অধিবাসীরা তাজিক, হাজারা, উজবেক এবং পশতুন। Map
মঙ্গল (দ্ব্যর্থতা নিরসন)

মঙ্গল দ্বারা বোঝানো যেতে পারে- মঙ্গলবার, বাংলা বারের নাম। মঙ্গল গ্রহ, গ্রহের নাম। মঙ্গল দেবতা, দেবতার নাম। মঙ্গোল - মঙ্গোলিয়া, চীন এবং রাশিয়ার বিভিন্ন স্থানে বসবাসকারী নৃতাত্ত্বিক গোষ্ঠী। মঙ্গল (কল্যান), শুভ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পুল ই খুমরি জেলা

পুল ই খুমরি আফগানিস্তানের বাঘলান প্রদেশের একটি জেলা। বাঘলন থেকে প্রাদেশিক রাজধানী পরিবর্তিত হবার পর পুল ই খুমরি বাঘলান প্রদেশের মুল কেন্দ্র হিসাবে প্রতিষ্ঠিত হয় এবং এটি আফগানিস্তানের মুল ১৪টি শহরের মধ্যে একটি। প্রধান ভাষা ফার্সি ২০০৭ সালের শুমারি অনুসারে জেলার জনসংখ্যা আনুমানিক ২৭৯,৫৭৪ সংখ্যাগরিষ্ঠ হিসাবে তাজিক ৬০%। হাজারা ২০%, উজবেক ১৫% এবং পশতুন ৫% বসবাস করে। পুল ই খুমরি উইকিমিডিয়া কমন্সে পুল ই খুমরি জেলা সংক্রান্ত মিডিয়া রয়েছে। AIMS District Map[স্থায়ীভাবে অকার্যকর সংযোগ] District profile[স্থায়ীভাবে অকার্যকর সংযোগ] by the UNHCR (9 April 2002) "The State of Afghan Cities report 2015"। ৩১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  বাঘলান প্রাদেশিক প্রোফাইল - এমআরআরডি
ওয়াগাল জেলা

ওয়াগাল জেলা (পশতু: وایگل ولسوالۍ, ফার্সি: ولسوالی وایگل) পূর্ব আফগানিস্তানে নুরিস্তান প্রদেশের একটি জেলা। এলাকা এবং জনসংখ্যার উপাত্ত অনুযায়ী উপত্যকা সমৃদ্ধ এই জেলাটিতে প্রধানত ৮টি গ্রাম নিয়ে গঠন করা হয়েছে, যথা: ওয়াগাল, জাঙ্কগাল, নিশিগ্রাম, হামেশদেশ, আকন্দ, মুলদেশ, জামাচ ও ওয়ান্ত। এখানকার সম্প্রদায়ের লোকজন ওয়াইগালি ভাষায় কথা বলে থাকেন। এছাড়াও পশতু এবং দারি ভাষায় সকলে বুঝে থাকেন এবং আনুষ্ঠানিকভাবে কথা বলে থাকেন। "Nuristan Provincial Profile" (পিডিএফ)। Minister of Rural Rehabilitation and Development। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।  Wāygal (Approved) at GEOnet Names Server, United States National Geospatial-Intelligence Agency "Afghanistan Administrative Divisions" ওয়েব্যাক মেশিনে আর্কাইভকৃত ২৩ আগস্ট ২০০৬ তারিখে map, March 2007, Afghanistan Information Management Services (AIMS) Map of Settlements[স্থায়ীভাবে অকার্যকর সংযোগ] AIMS, August 2002
পুল ই খুমরি

পুল ই খুমরি (ফার্সি:پل خمری) আফগানিস্তানের উওরের একটি শহর। এটি বাগলান প্রদেশের রাজধানী এবং ২০০২ এর শুমারি অনুসারে এর জনসংখ্যা ৬০,০০০। ব্যবহৃত মুল ভাষা ফার্সি এবং শহরের মুল জনগোষ্ঠী তাজিক। পুল ই খুমরি শহরের জনসংখ্যা ২২১,২৭৫ (২০১৫ অনুসারে)। এখানে ৬টি জেলা এবং সম্পূর্ণ ভূমি সীমানা ৩,৭৫২ হেক্টর। শহরে অবস্থান সর্বমোট জনগোষ্ঠী ২৪,৫৮৬ জন। স্থানীয় শুষ্ক জলবায়ুর প্রভাবে, পুল ই খুমরির শীতল আংশিক-শুষ্ক জলবায়ু কোপেন জলবায়ু শ্রেণিবিভাগের আওতায় পড়ে। পুল ই খুমরি এর গড় তাপমাত্রা ১৫.৯°সেঃ, যদিও বাৎসরিক গড় বৃষ্টিপাতের পরিমান ২৮২ মিমি। গড় ২৮.৫°সেঃ তাপমাত্রা নিয়ে জুলাই উষ্ণতম মাস এবং গড় ৩.০°সেঃ থাকে শীতলতম মাস জানুয়ারীতে। পুল ই খুমরি উত্তর আফগানিস্তানের বাণিজ্য এবং পরিবহন যোগাযোগের কেন্দ্রস্থল। মুল ভূখণ্ডের অধিকাংশ (৬৫%) এলাকা কৃষিকাজে ব্যবহৃত হয়, যার সিংহভাগ আসে ৩, ৫ এবং ৬ তম জেলার কৃষি জমি থেকে ১ম ও ২য় জেলা বসবাসের জন্যে সর্বোচ্চ ঘন বসতিপুর্ন কিন্তু জেলা ৫ একক পরিবারের অধিক বসবাস। পুল ই খুমরিয়ে যথেষ্ট গৃহ বৈচিত্র্য রয়েছে, এখানে নিয়মিত, অনিয়মিত, পাহাড়ি ঘরবাড়ি এবং অ্যাপার্টমেন্ট ভবন দেখা যায়। পুল ই খুমরি এ দুইটি বাঁধ রয়েছে, যা থেকে প্রয়োজনীয় বিদ্যুৎ এর চাহিদা পূরণ হয়। চেকোস্লোভাকিয়ার অর্থনৈতিক সহযোগিতায় পুলি ই খুমরি তে ১৯৫৪ সালে আফগানিস্তানের ১ম সিমেন্ট ফ্যাক্টরি নির্মিত হয়। এটার মালিকানা ছিল হামিদ কারজাই এর ভাই মাহমুদ কারজাই এর হাতে, ফ্যাক্টরির কাঁচামাল চুনাপাথর পেছনের পাহার থেকে খনন করে সংগ্রহ করা হোত। শহরের বাইরের ক্যান-ক্যান গ্রামে একটি কয়লা খনি রয়েছে কিন্তু উৎপাদন ব্যবস্থা খুবই পুরাতন। তাপমাত্রা এবং বৃষ্টির জন্যে কৃষিকাজ এখানে খুবই গুরুত্বপূর্ণ; গম এবং ধান এখানকার প্রধান ফসল। এখানে শহরাঞ্চলে মার্চ ২০১৩ পর্যন্ত হাঙ্গেরি প্রাদেশিক পুনর্গঠন দল হিসাবে কাজ করেছে বিদ্যুৎ সরবরাহ ব্যবস্থা চালু করার ফলে পুল ই খুমরি থেকে কাবুলে অবিচলিত বিদ্যুৎ সরবরাহ সম্ভব হয়েছে। বাগলান প্রদেশ "The State of Afghan Cities report 2015"। ৩১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  Dupree, Nancy Hatch (১৯৭৭) [1st Edition: 1970]। An Historical Guide to Afghanistan (2nd Edition, Revised and Enlarged সংস্করণ)। Afghan Tourist Organization।  "The State of Afghan Cities report2015"। ৩১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "The State of Afghan Cities report 2015"। ৩১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "The State of Afghan Cities report2015"। ৩১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "Climate: Puli Khumri - Climate-Data.org"। সংগ্রহের তারিখ ৯ সেপ্টেম্বর ২০১৬।  Magyar, Honvedseg (২০১০)। "Baghlan taromány CIMIC kézikönyve" (পিডিএফ)। Magyar Honvédség ÖHP। ১৩ ডিসেম্বর ২০১৩ তারিখে মূল (পিডিএফ) থেকে আর্কাইভ করা।  McMahon, Robert (অক্টোবর ২০, ২০০৫)। "Afghanistan: PRTs Spreading, Though Impact Remains Unclear"। Radio Free Europe / Radio Liberty। ডিসেম্বর ১৩, ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-১২-১৯।
মোহনপুর সরকারি বালিকা উচ্চ বিদ্যালয়

মোহনপুর সরকারি বালিকা উচ্চ বিদ্যালয় বাংলাদেশের রাজশাহীতে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৮১ সালে প্রতিষ্ঠিত হয়। রাজশাহী জেলার মোহনপুর উপজেলায় অবস্থিত এই বিদ্যালয়টি ১৯৮৭ সালে জাতীয়করণ করা হয়। এই বিদ্যালয়টিতে তৃতীয় শ্রেণি থেকে দশম শ্রেণি পর্যন্ত শিক্ষা দান করা হয়। এর প্রভাতি শাখার কার্যক্রম শুরু হয় সকাল ৭ট ৩০ মিনিট থেকে।
কিরগিজস্তান-বাংলাদেশ সম্পর্ক

কিরগিজস্তান-বাংলাদেশ সম্পর্ক বলতে কিরগিজস্তান এবং বাংলাদেশের মধ্যকার দ্বিপাক্ষিক সম্পর্ককে বোঝায়। দুই দেশের সম্পর্ক খুবই জোরদার। দুদেশের কোনটিতে আবাসিক দূতাবাস নেই। বাংলাদেশ এবং কিরগিজস্তানের দ্বিপাক্ষিক সম্পর্ককে বিস্তৃতভাবে বর্ধিতকরণে শিক্ষা খাতকে সম্ভাব্য ক্ষেত্র হিসেবে আখ্যায়িত করা হয়েছে। উচ্চ শিক্ষা প্রত্যাশী বাংলাদেশী শিক্ষার্থীদের কিরগিজস্তান শিক্ষাবৃত্তি প্রদানে আগ্রহ প্রকাশ করেছে। বাংলাদেশ এবং কিরগিজস্তান সাংস্কৃতিক সহযোগিতাকে দ্বিপাক্ষিক সম্পর্ক উন্নয়নের একটি গুরুত্বপূর্ণ মাধ্যম হিসেবে উলেখ করেছে। বাংলাদেশ এবং কিরগিজস্তান দ্বিপাক্ষিক অর্থনৈতিক কর্মকাণ্ডকে বৃদ্ধিকরণে যথেষ্ট আগ্রহ দেখিয়েছে। "Kyrgyz- Bangladesh relations have all prerequisites for successful promotion and enhancing :: Kabar - Kyrgyz National News Agency"। Kabar.kg। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৬।  "President for increasing trade with Kyrgyzstan"। Bangladesh Sangbad Sangstha (BSS)। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৬।  Hafez Ahmed। "Bangladesh wants to buy cotton from Kyrgyzstan"। Daily Sun। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৬।
রাফেই ক্যাসেডি

রাফেই ক্যাসেডি হলেন একজন ইংরেজ অভিনেত্রী। তিনি মূলত ২০১৭ সালে মুক্তিপ্রাপ্ত অধীরতামূলক চলচ্চিত্র দ্য অব এ্য স্কেয়ার্ড ডিয়ার, ২০১২ সালে মুক্তিপ্রাপ্ত কল্পনাপ্রবণ দৃশ্যকাব্যের মার্কিন চলচ্চিত্র স্নো হোয়াইট এন্ড দদ্য হান্টসম্যান , ২০১৩ সালে মুক্তিপ্রাপ্ত দৃশ্যকাব্যিক ব্রিটিশ চলচ্চিত্র মিস্টার সেল্ফ্রিগজি , এবং ২০১৫ সালে মুক্তিপ্রাপ্ত কল্পবিজ্ঞান এবং রহস্য উৎঘাটনের দুঃসাহসিক অভিযান সংক্রান্ত দৃশ্যকাব্যের মার্কিন চলচ্চিত্র টুমরোল্যান্ড-এ তার ভূমিকা সমূহের জন্য বিশেষ ভাবে পরিচিত। রাফেইয়ের জন্ম, যুক্তরাজ্যের ইংল্যান্ড-এর ম্যানচেস্টার শহরের[তথ্যসূত্র প্রয়োজন], ওর্সলে, পৌরসভায়। জনপ্রিয় মার্কিন চলচ্চিত্র নির্মানকারী প্রতিষ্ঠান ইউনিভার্সাল পিকচার্স-এর চলচ্চিত্র স্নো হোয়াইট এন্ড দ্য হান্টসম্যান চলচ্চিত্র ক্যাসেডি, জনপ্রিয় দক্ষিণ আফ্রিকান-মার্কিন অভিনেত্রী শার্লিজ থেরন, জনপ্রিয় মার্কিন অভিনেত্রী ক্রিস্টেন স্টুয়ার্ট, এবং আরেক জনপ্রিয় অস্ট্রেলিয়া অভিনেতা ক্রিস হেমসওর্থ-এর বিপরীতে অভিনয় করেন, এছাড়াও জনপ্রিয় মার্কিন চলচ্চিত্র পরিচালক টিম বার্টন'এর পরিচালিত জনপ্রিয় মার্কিন বিনোদনধর্মী প্রতিষ্ঠান ওয়ার্নার ব্রস.-এর ডার্ক শ্যাডোজ চলচ্চিত্রে আরেক জনপ্রিয় মার্কিন অভিনেতা জনি ডেপ-এর সাথে অভিনয় করেছেন। ২০১৫ সালে, ক্যাসেডি "এম্বার এন্টারটেইনমেন্ট" এর চলচ্চিত্র মুলি মুন এন্ড দ্য ইনক্রেডেবল বুক অব হিপনোটিজম চলচ্চিত্রে মলি হিসেবে অভিনয় করেন, যেখানে তিনি ইংরেজ অভিনেত্রী এমিলি ওয়াটসন এবং ইংরেজ অভিনেতা ডমিনিক মোনাঘান-এর সাথে অভিনয় করেন, এছাড়া তিনি মার্কিন চলচ্চিত্র নির্মানকারী প্রতিষ্ঠান ওয়াল্ট ডিজনি স্টুডিওস মোশন পিকচার্স-এর চলচ্চিত্র টুমরোল্যান্ড-এ "এন্ড্রোয়েড এঠেনা" হিসেবে, মার্কিন অভিনেতা জর্জ ক্লুনি এবং ইংরেজ অভিনেতা হুজ লওরি-এর সাথে অভিনয় করেন। ২০১৩ সালে ক্যাসেডির নাম, ব্রিটিশ চলচ্চিত্র বিষয়ক ম্যাগাজিন স্ক্রিন ইন্টারন্যাশনাল-এর করা স্টারর্স অব ট্যুমরো-এর তালিকায় স্থান পায়। তিনিই মূলত এই তালিকায় স্থান পাওয়া অভিনেতা-অভিনেত্রীদের মধ্যে সর্বকনিষ্ঠতম। এছাড়াও তিনি কয়েকটি সংক্ষিপ্ত চলচ্চিত্রে কাজ করেছেন, যেগুলোর মধ্যে, দ্য বিস্ট, রাস্ট, এবং মিরানডা'স লেটার অন্যতম। Furness, Hannah (২২ মে ২০১৭)। "Manchester schoolgirl soaks up glory at Cannes Film Festival before heading home for exams"। The Telegraph। সংগ্রহের তারিখ ১৭ নভেম্বর ২০১৭।  Glennie, Alasdair (২৪ জুন ২০১৩)। "Is this little girl Britain's next big film star? Actress Raffey Cassidy becomes youngest ever to make influential UK Stars of Tomorrow list"। Daily Mail। London। সংগ্রহের তারিখ ২৫ মে ২০১৫।  Lachno, James (২৮ জুন ২০১৩)। "Raffey Cassidy: 11-year-old British actress could be next Carey Mulligan"। The Daily Telegraph। London। সংগ্রহের তারিখ ২৫ মে ২০১৫।  "One to watch: Raffey Cassidy, Actress, 11"। The Independent। London। ২৪ জুন ২০১৩। সংগ্রহের তারিখ ২৫ মে ২০১৫।  https://www.youtube.com/watch?v=MKw5p0P0DEk https://www.youtube.com/watch?v=jk8aVLKW9us উইকিমিডিয়া কমন্সে রাফেই ক্যাসেডি সংক্রান্ত মিডিয়া রয়েছে। ইন্টারনেট মুভি ডেটাবেজে রাফেই ক্যাসেডি (ইংরেজি) রাফেই ক্যাসেডি at রটেন টমেটোস
চিৎমরম ইউনিয়ন

চিৎমরম বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন। চিৎমরম ইউনিয়নের আয়তন ৭০৪০ একর (২৮.৪৯ বর্গ কিলোমিটার)। এটি কাপ্তাই উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী চিৎমরম ইউনিয়নের লোকসংখ্যা ৫,১৪১ জন। এর মধ্যে পুরুষ ২,৫৪৪ জন এবং মহিলা ২,৫৯৭ জন। কাপ্তাই উপজেলার দক্ষিণাংশে চিৎমরম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে রাইখালী ইউনিয়ন; উত্তরে কর্ণফুলী নদী, চন্দ্রঘোনা ইউনিয়ন, ওয়াজ্ঞা ইউনিয়ন ও কাপ্তাই ইউনিয়ন; পূর্বে কাপ্তাই ইউনিয়ন এবং দক্ষিণে রাজস্থলী উপজেলার ঘিলাছড়ি ইউনিয়ন ও গাইন্দ্যা ইউনিয়ন অবস্থিত। চিৎমরম ইউনিয়ন কাপ্তাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি চিৎমরম, পেকুয়া ও আরাছড়ি এ ৩টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল: চিৎমরম ইউনিয়নের সাক্ষরতার হার ৪৩.৬৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে। মাধ্যমিক বিদ্যালয় চিৎমরম উচ্চ বিদ্যালয় প্রাথমিক বিদ্যালয় চাকুয়াপাড়া সরকারি প্রাথমিক বিদ্যালয় চিৎমরম ইসলামিয়া সরকারি প্রাথমিক বিদ্যালয় চিৎমরম সরকারি প্রাথমিক বিদ্যালয় পেকুয়া জুমিয়া পুনর্বাসন সরকারি প্রাথমিক বিদ্যালয় ব্রিকফিল্ড সরকারি প্রাথমিক বিদ্যালয় কর্ণফুলী নদীর দক্ষিণ পাড়ে হওয়ায় উপজেলা সদর থেকে চিৎমরম ইউনিয়নে যোগাযোগের প্রধান মাধ্যম নৌপথ। কাপ্তাই সড়কের চিৎমরম ঘাট অথবা কেয়াং ঘাট থেকে নৌকা যোগে নদীর দক্ষিণ পাড়ে গেলেই এ ইউনিয়ন। চিৎমরম ইউনিয়নের উত্তর সীমান্ত দিয়ে প্রবাহিত হচ্ছে কর্ণফুলী নদী। এছাড়া পূর্ব সীমান্ত দিয়ে বয়ে চলেছে কাপ্তাই খাল। চিৎমরম ইউনিয়নের প্রধান হাট-বাজার হল চিৎমরম বাজার। চিৎমরম বৌদ্ধ বিহার বর্তমান চেয়ারম্যান: খ্যাইসা অং মারমা কাপ্তাই উপজেলা কাপ্তাই থানা রাঙ্গামাটি জেলা "কাপ্তাই উপজেলা - বাংলাপিডিয়া"। bn.banglapedia.org। ১৬ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "এক নজরে চিৎমরম - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ১৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "গ্রাম ভিত্তিক লোক সংখ্যা - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "মাধ্যমিকবিদ্যালয় - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ১৬ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  http://180.211.137.51:321/DashboardunionN.aspx?div=4&dis=414&thana=41408&union=03[স্থায়ীভাবে অকার্যকর সংযোগ] "যোগাযোগ ব্যবস্থা - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ১৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "হাট বাজারের তালিকা - কাপ্তাই উপজেলা - কাপ্তাই উপজেলা"। kaptai.rangamati.gov.bd। ১৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "দর্শনীয়স্থান - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ১৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  "চেয়ারম্যান প্রোফাইল - ৩ নং চিৎমরম ইউনিয়ন - ৩ নং চিৎমরম ইউনিয়ন"। chitmoromup.rangamati.gov.bd। ১৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।
ব্যারি ফিট্‌জেরাল্ড

ব্যারি ফিট্‌জেরাল্ড (ইংরেজি: Barry Fitzgerald; ১০ই মার্চ, ১৮৮৮ - ১৪ই জানুয়ারি, ১৯৬১) ছিলেন একজন আইরিশ অভিনেতা। চল্লিশ বছরের অভিনয় জীবনে তিনি ব্রিংগিং আপ বেবি (১৯৩৮), দ্য লং ভয়েজ হোম (১৯৪০), হাউ গ্রিন ওয়াজ মাই ভ্যালি (১৯৪১), নান বাট দ্য লোনলি হার্ট (১৯৪৪) এবং দ্য কোয়ায়েট ম্যান (১৯৫২) এর মত চলচ্চিত্রে অভিনয় করেছেন। গোয়িং মাই ওয়ে (১৯৪৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং একই সাথে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ফিট্‌জেরাল্ড ১৮৮৮ সালের ১০ই মার্চ আয়ারল্যান্ডের ডাবলিনে জন্মগ্রহণ করেন। তার প্রকৃত নাম উইলিয়াম জোসেফ শিল্ডস। তার পিতা অ্যাডলফাস শিল্ডস এবং মাতা ফ্যানি (আঞ্জারল্যান্ড)। তার পিতা ছিলেন আইরিশ এবং তার মাতা ছিলেন জার্মান। তার ছোট ভাই আইরিশ অভিনেতা আর্থার শিল্ডস। তিনি ডাবলিনের স্কেরি কলেজে পড়াশুনা করেন। পরে তিনি সরকারি চাকরিতে যোগদান করেন। সেসময়ে তিনি অ্যাবি থিয়েটারে কাজ করতেন। ১৯১৪ থেকে ১৯৩৬ সালে অ্যাবি থিয়েটারে তিনি অসংখ্য নাটকে কাজ করেন। ফিট্‌জেরাল্ডের প্রথম হলিউডে করা চলচ্চিত্র হল দ্য প্লাউ অ্যান্ড দ্য স্টার্স (১৯৩৬)। শন ওকেসি রচিত নাটক অবলম্বনে চলচ্চিত্রটি পরিচালনা করেন জন ফোর্ড। তিনি হলিউডে দ্য লং ভয়েজ হোম (১৯৪০), হাউ গ্রিন ওয়াজ মাই ভ্যালি (১৯৪১), অ্যান্ড দেন দেয়ার অয়ার নান (১৯৪৫), দ্য নেকড সিটি (১৯৪৮) এবং দ্য কোয়ায়েট ম্যান (১৯৫২) চলচ্চিত্রে অভিনয় করে সফলতা অর্জন করেন। ১৯৪৫ সালে একাডেমি পুরস্কারে ফিট্‌জেরাল্ড এক অনন্য কৃতি অর্জন করেন। লিও ম্যাককেরি পরিচালিত গোয়িং মাই ওয়ে (১৯৪৪) চলচ্চিত্রে ফাদার ফিট্‌গিবন চরিত্রে অভিনয় করে তিনি একই সাথে শ্রেষ্ঠ পার্শ্ব অভিনেতা ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে পুরস্কার লাভ করেন। Obituary Variety, 18 January 1961, page 70. "General Registrar's Office"। IrishGenealogy.ie (ইংরেজি ভাষায়)। সংগ্রহের তারিখ ১০ মার্চ ২০১৮।  Boylan 1999, p. 130. [১] Fitzgerald, Barry - International Dictionary of Film and Filmmakers, (2000) by Anthony Slide "Abbey Theatre Archives" (ইংরেজি ভাষায়)। সংগ্রহের তারিখ ১০ মার্চ ২০১৮।  "The 17th Academy Awards (1945) Nominees and Winners"। অস্কার। সংগ্রহের তারিখ ১০ মার্চ ২০১৮।  "Winners & Nominees 1945"। গোল্ডেন গ্লোব। ২৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৮।  ইন্টারনেট মুভি ডেটাবেজে ব্যারি ফিট্‌জেরাল্ড (ইংরেজি) ইন্টারনেট ব্রডওয়ে ডেটাবেজে ব্যারি ফিট্‌জেরাল্ড (ইংরেজি)
সরদার ফজলুল করিম

সরদার ফজলুল করিম (মে ১, ১৯২৫-জুন ১৫, ২০১৪) বাংলাদেশের বিশিষ্ট দার্শনিক, শিক্ষাবিদ, সাহিত্যিক, প্রবন্ধকার। তিনি ঢাকা বিশ্ববিদ্যালয়ের দর্শন বিভাগের অবসর প্রাপ্ত শিক্ষক। সরদার ফজলুল করিম ১৯২৫ সালের পহেলা মে বরিশালের আটিপাড়া গ্রামের এক কৃষক পরিবারে জন্ম গ্রহণ করেন৷ বাবা খবিরউদ্দিন সরদার কৃষিকাজ করতেন৷ মা সফুরা বেগম ছিলেন গৃহিণী৷ তারা দুই ভাই তিন বোন৷ সরদার ফজলুল করিমের শৈশবকাল কেটেছে গ্রামে৷ ম্যাট্রিকুলেশন শেষে তিনি প্রথম ঢাকা আসেন ১৯৪০ সালে। ঢাকায় ১৯৪২ সনে তিনি তার আই.এ. পাঠ সমাপ্ত করে, ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয় থেকে তিনি ১৯৪৫ সনে দর্শনশাস্ত্রে অনার্স ও ১৯৪৬ সনে এম.এ. ডিগ্রি লাভ করেন। ১৯৪৬ সাল থেকে ১৯৪৮ সাল পর্যন্ত তিনি ঢাকা বিশ্ববিদ্যালয়ে দর্শনশাস্ত্রে শিক্ষক হিসেবে নিয়োজিত ছিলেন। পরবর্তীতে তার সাম্যবাদী বামপন্থী সামাজিক-রাজনৈতিক আন্দোলনে যুক্ত থাকার পর্যায়ে পাকিস্তান সরকার কর্তৃক নিগৃহীত হন। রাজবন্দি হিসেবে দীর্ঘ ১১ বৎসর বিভিন্ন পর্যায়ে কারাজীবন যাপন করেন। জেলে থাকা অবস্থাতেই ১৯৫৪ সনে তিনি পাকিস্তান সংবিধান সভার সদস্য হিসেবে কাজ করেন। পরে ১৯৬৩ থেকে '৭১ সাল পর্যন্ত বাংলা একাডেমির সংস্কৃতি বিভাগের অধ্যক্ষ হিসেবে কাজ করেন। ১৯৭১ সালের সেপ্টেম্বর মাসে তিনি পাকিস্তান হানাদারবাহিনী কর্তৃক গ্রেফতার হন। পরবর্তিতে তিনি আবার ঢাকা বিশ্ববিদ্যালয়ে ১৯৭২ থেকে ১৯৮৫ সাল পর্যন্ত শিক্ষক হিসেবে শিক্ষাদান শুরু করেন। তিনি ১৫ জুন, ২০১৪ তারিখে ঢাকার শমরিতা হাসপাতালে চিকিৎসাধীন অবস্থায় মারা যান৷ সরদার ফজলুল করিম, ৮৯ বছর বয়সে ২০১৪ সালের জুন ১৫ তারিখে রাত পৌনে একটা নাগাদ ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন৷ চল্লিশের দশকে ঢাকা ঢাকা বিশ্ববিদ্যালয় ও পূর্ববঙ্গীয় সমাজ : অধ্যাপক আবদুর রাজ্জাকের আলাপচারিতা রুমীর আম্মা নানা কথা নানা কথার পরের কথা নূহের কিশতী ও অন্যান্য প্রবন্ধ গল্পের গল্প প্লেটোর রিপাবলিক প্লেটোর সংলাপ এরিস্টোটল-এর পলিটিক্স এঙ্গেলস্‌-এর এ্যান্টি ডুরিং রুশোর- সোশ্যাল কন্ট্রাক্ট রুশোর- দি কনফেশনস পাঠ-প্রসঙ্গ দর্শনকোষ শহীদ জ্যোতির্ময় গুহঠাকুরতা স্মারকগ্রন্থ সেই সে কাল সিধু ভাই স্মৃতিপদক ১৯৯৮ দৈনিক জনকন্ঠ গুণীজন সম্মাননা ১৯৯৯ বরিশাল বিভাগ সমিতি, ঢাকা কর্তৃক শিক্ষাক্ষেত্রে বিশেষ অবদানের জন্য "শেরে বাংলা পদক" ২০০০ ঢাকা বিশ্ববিদ্যায়ের রাষ্ট্রবিজ্ঞান বিভাগ কর্তৃক গুণীজন সম্মাননা ২০০১ স্বাধীনতা দিবস পুরস্কার ২০০০ 'দেওয়ান গোলাম মোর্তাজা স্মৃতিপদক' ২০০৫ সা’দত আলি আখন্দ সাহিত্য পুরস্কার ২০০৮ বাংলা একাডেমী পুরস্কার "সংরক্ষণাগারভুক্ত অনুলিপি"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১০।  "সরদার ফজলুল করিমের জীবনাবসান: Reports"। প্রথম আলো। জুন ১৫, ২০১৪। সংগ্রহের তারিখ জুন ১৫, ২০১৪।  "সরদার ফজলুল করিমের জীবনাবসান"। দৈনিক প্রথম আলো। জুন ১৫, ২০১৪। সংগ্রহের তারিখ আগস্ট ২৭, ২০১৪।  বিপ্লবীদের কথা ডটকমঃ সরদার ফজলুল করিম ইংরেজি উইকিপিডিয়াঃ Sardar Fazlul Karim গুনীজন ডটকমঃ শিক্ষাবিদ সরদার ফজলুল করিম The Daily Star: Heroes in Our Times বিডিনিউজ টুয়েন্টিফোর ডটকমঃ সাক্ষাৎকারে সরদার ফজলুল করিম,বিষয়: অধ্যাপক আবদুর রাজ্জাক
আফগানিস্তানে অবস্থিত কূটনৈতিক মিশনের তালিকা

এটি আফগানিস্তানে অবস্থিত কূটনৈতিক মিশনসমূহের একটি তালিকা। বর্তমানে কাবুলে ১৫টি দেশ ও দুইটি আন্তর্জাতিক সংস্থার দূতাবাস রয়েছে। আফগান যুদ্ধে যুক্তরাষ্ট্রের নেতৃত্বাধীন ন্যাটো বাহিনীর পরাজয় এবং তালেবান মুজাহিদদের বিজয়ের পর অনেক দেশ বিশেষ করে পশ্চিমা দেশগুলো কাবুলে অবস্থিত তাদের কূটনৈতিক মিশনগুলো বন্ধ করে। কাবুলে অবস্থিত দূতাবাসসমূহ: কাবুল হেরাত জালালাবাদ কান্দাহার মাজার-ই-শরিফ  ইউরোপীয় ইউনিয়ন (প্রতিনিধিত্বকারী কার্যালয়)  জাতিসংঘ (বিশেষ মিশন) হেরাত  ইরান  পাকিস্তান  তুর্কমেনিস্তান (কনস্যুলেট) জালালাবাদ  পাকিস্তান কান্দাহার প্রদেশ  ইরান  পাকিস্তান মাজার-ই-শরিফ  ইরান  পাকিস্তান  রাশিয়া  তুরস্ক  তুর্কমেনিস্তান (কনস্যুলেট)  উজবেকিস্তান (কনস্যুলেট)  যুক্তরাজ্য "সংরক্ষণাগারভুক্ত অনুলিপি"। ৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৮।  "Дипломатические представительства и консульские учреждения Туркменистана за рубежом"। ২০১৩-০৪-১৮ তারিখে মূল থেকে আর্কাইভ করা। সংগ্রহের তারিখ ২০১৮-০৩-১১।  আফগানিস্তানে অবস্থিত বিদেশী মিশনসমূহ